હિંમતનગર-ઈડર હાઈવેને ફોરલેનના ચાલી રહેલા કામ દરમ્યાન ર૦થી વધુ ગરનાળા, નાના મોટા પુલ સહિતનું નિર્માણકાર્ય ચાલી રહ્યુ છે, જેમાં ૧૩ જેટલાં ડાયવર્ઝન આપવામાં આવ્યા હતા, પરંતુ માત્ર ટુંકા ગાળા દરમ્યાન ઠેર ઠેર ગાબડાં પડી ગયા હોવાથી અકસ્માતોના બનાવો પણ બની રહ્યા હોવાથી અહીંથી પસાર થતાં હજારો વાહનચાલકો પરેશાન થતાં હોવાનો અહેવાલ ‘સંદેશ’ પ્રસિધ્ધ થતાની સાથે માર્ગ-મકાન વિભાગના અધિકારીઓ અને કોન્ટ્રાકટર દોડતા થઈ ગયા હતા અને તમામ ગાબડાંઓને ડામરથી પુરી અને રોડ રોલર દ્વારા રીફરેસીંગની કામગીરી શરૂ કરી ડાયવર્ઝનને યોગ્ય બનાવવાની કામગીરી આદરતાં વાહનચાલકો ખુશખુશાલ થઈ ગયા હતા.